NORAKSTS

|  |  |
| --- | --- |
| 29.06.2023. | Nr.6/32 |

###### PAR NODIBINĀJUMA “JĀŅA BISENIEKA FONDS” LIKVIDĀCIJU

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas dome 2004. gada 10. novembrī pieņēma lēmumu Nr.15/2 “Par Jāņa Bisenieka fonda dibināšanu” un kopā ar Latvijas Lauksaimniecības universitāti (šobrīd - Latvijas Biozinātņu un tehnoloģiju universitāte), biedrību “Jelgavas Latviešu biedrība” un biedrību “Hercoga Jēkaba klubs” dibināja nodibinājumu “Jāna Bisenieka fonds”.

Biedrību un nodibinājumu likums neliedz publiskām personām dibināt un piedalīties nodibinājumos, tomēr, ņemot vērā, ka nodibinājumi tāpat kā biedrības ir sabiedrības biedrošanās un sabiedrības iniciatīvu īstenošanas instrumenti, rodas juridiska pretruna starp pašvaldību kā publisku personu un pašvaldību kā organizācijas biedru vai nodibinājuma dibinātāju, jo īpaši tajos gadījumos, kad pašvaldība un nodibinājums ar tās dalību nonāk savstarpējās tiesiskās attiecībās. Tādējādi pašvaldības dalība nodibinājumā nevar būt par priekšnoteikumu vai nepieciešamību pašvaldības funkciju sekmīgai un tiesiskai izpildei.

Konkrētajā gadījumā pašvaldība pasākumus nodibinājuma “Jāņa Bisenieka fonds” mērķa īstenošanai var realizēt citādā veidā Valsts pārvaldes iekārtas likumā noteiktajā kārtībā.

Līdz ar to, ievērojot minēto un pamatojoties uz Pašvaldību likuma 10.panta pirmās daļas 9.punkta, 79.panta un Pārejas noteikumu 10.punkta nosacījumiem un nodibinājuma valdes sēdes protokolu, ievērojot Biedrību un nodibinājumu likuma 104.panta 2.1 punktu un 107.panta otro daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atbalstīt nodibinājuma “Jāņa Bisenieka fonds ”, reģ. Nr. 40008091050, likvidāciju.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā